**HOËRSKOOL KAMPSBAAI**



**AFRIKAANS EERSTE ADDISIONELE TAAL SEPTEMBER: 2014**

**GRAAD 12 TYD: 2 UUR**

**TAAK 10: VRAESTEL 2: LETTERKUNDE TOTAAL: 70**

**EKSAMINATRISE: E CRONJE MODERATOR: R TOYER**

**INSTRUKSIES/OPDRAGTE EN INLIGTINGSBLADSY**

1. Lees die volgende instruksies/opdragte noukeurig deur voordat jy die vraestel beantwoord.
2. Moenie probeer om die hele vraestel deur te lees nie. Raadpleeg die inhoudsopgawe op die volgende bladsy en merk die vraagnommers van die letterkundetekste wat jy in die klas behandel het. Lees dan daarna hierdie vrae oor die tekste wat jy gedoen het en kies die tipe vraag wat jy wil doen.

1. Die vraestel bestaan uit VIER afdelings:

AFDELING A: Roman (35)

AFDELING B: Drama (35)

AFDELING C: Kortverhale (35)

AFDELING D: Gedigte (35)

Beantwoord TWEE vrae: EEN uit ELK van die TWEE afdelings wat jou skool gekies het.

**AFDELING A: ROMAN**

Beantwoord die vrae oor die roman wat julle bestudeer het.

**AFDELING B: DRAMA**

Beantwoord die vrae oor die drama wat julle bestudeer het

**AFDELING C: KORTVERHALE**

Beantwoord die vrae oor **BEIDE** kortverhale.

**AFDELING D: POËSIE**

Beantwoord die vrae oor **BEIDE** gedigte.

4. Volg die opdragte aan die begin van elke afdeling noukeurig.

5. Beantwoord TWEE vrae. EEN vraag uit ENIGE TWEE afdelings. Gebruik die kontrolelys om jou met jou keuses te help.

6. Nommer die antwoorde presies soos in die vraestel

7. Beantwoord elke afdeling op ŉ NUWE bladsy.

8. Skryf netjies en leesbaar.

9. Voorgestelde tydsindeling: ongeveer 60 minute per afdeling/vraag

**Hierdie vraestel bestaan uit 10 bladsye**

**Inhoudsopgaweblad:**

Hierdie bladsy sal die kandidate help met die keuse van vrae sonder dat

dit nodig is om die hele vraestel deur te lees.

|  |  |  |
| --- | --- | --- |
| **AFDELING A: ROMAN**  **Beantwoord die vraag oor die Roman wat in die klas behandel is:** | | |
| **VRAAGNOMMER** | **VRAAG** | **PUNTE** |
| 1. Kringe in ‘n bos | Kontekstuele vraag | 35 |
|  | | |
| 2. Die Ongelooflike avonture van Hanna Hoekom | Kontekstuele vraag | 35 |
|  | | |
| 3. Meeulanders | Kontekstuele vraag | 35 |
| **AFDELING B: DRAMA**  **Beantwoord die vraag oor die drama wat in die klas behandel is.** | | |
| 4. Poppie die Drama | Kontekstuele vraag | 35 |
|  | | |
| 5. Paljas | Kontekstuele vraag | 35 |
| **AFDELING C: KORTVERHALE**  **Beantwoord die vrae wat oor BEIDE kortverhale gestel is.** | | |
| 6.1 (Kortverhaal 1 titel) | Kontekstuele vraag | 35 |
|  | | |
| 6.2. (Kortverhaal 2 titel) | Kontekstuele vraag | 35 |
| **AFDELING D: GEDIGTE**  **Beantwoord die vrae wat oor BEIDE gedigte gestel is.** | | |
| 7.1 Stad in die Mis | Kontekstuelevraag | 18 |
| **en** | | |
| 7.2. Thumela | Kontekstuele vraag | 17 |

**AFDELING A: ROMAN**

**VRAAG 2: KONTEKSTUELE VRAAG**

**DIE ONGELOOFLIKE AVONTURE VAN HANNA HOEKOM – Marita van der Vyfer**

Lees die ondertaande uittreksel en beantwoord die vrae wat daarop volg**.**

1. “Ek sal my vibrasies in toom hou,” belowe Yann sedig.
2. Ek is nie seker of ek my vibrasies sal kan beheer nie. Dit begin vir my al hoe
3. meer soos ’n kroekspul lyk.
4. “Sharon, nou moet jy die kaarte skommel sodat hulle jou vibrasies ook kan
5. opvang,” sê Margot. “Terwyl jy op jou Groot Vraag konsentreer.”
6. “Maar hoe gaan Ma Sharon se Groot Vraag antwoord?” wil Amos weet. “As
7. Ma nie weet wat dit is nie?”
8. “Dis nie ék wat die vraag antwoord nie, Amos,” verduidelik Margot met ’n
9. geduldige sug. “Dis die kaarte. Ek verduidelik net wat ek voor my sien.
10. Dis al.”
11. “*Dis die kaarte in my hand, dis die kers wat brand,*” prewel Yann. “*Dis al.*”
12. Ek proeslag voor ek myself kan keer.
13. “Yann,” sê die koningin kwaai. “Laaste waarskuwing. Nog een sarkastiese
14. aanmerking en ek jaag jou uit die kamer.”
15. “Wanneer kry ek ‘n beurt?” vra Tibo met ‘n angstige frons. “Ek wil iets oor
16. my…”
17. “Sjjt,” keer die koningin hom. “Jy’s nie veronderstel om jou vraag hardop te vra nie.”
18. “Ek weet,” mompel Tibo verskonend. “Ek wou net seker maak dat die kaarte my
19. nie verkeerd verstaan nie.”
20. Margot pak die boonste sewe kaarte uit in die vorm van ‘n hoefyster en draai die
21. eerste een dramaties om.
22. “Die een verwys na die verlede.”

2.1. Watter tipe verteller kry ons in hierdie verhaal? (1)

2.2. Wat het Margot in Suid-Afrika kom doen? (1)

2.3. Kies die KORREKTE antwoord tussen hakies. Skryf slegs die vraagnommer en die antwoord neer.

Margot is baie seker dat sy betyds in Johannesburg gaan wees, want (sy het na

die weer oor die radio geluister/ sy het na haar kaarte gekyk.) (1)

2.4. Haal EEN woord uit die leesstuk aan wat aandui dat die verteller nie eintlik in die kaarte glo nie. (1)

2.5. Die rympie van Yann is vir Hanna baie snaaks, want dit verwys na ‘n vorige geleentheid. Wat het vroeër gebeur ? (2)

2.6. Waaroor gaan die vraag wat Tibo so angstig is om vir die kaarte te vra? (1)

2.7. Hoekom is sy inligting oor hierdie onderwerp so beperk? (1)

2.8. Dui TWEE verskille/kontraste tussen Sharon en Hanna se gesinslewe en omstandighede aan. (2)

2.9. Wat is die familieband tussen Yann en Hanna? (1)

2.10. Hoekom word Margot die “koningin” genoem? (1)

2.11. Voltooi die volgende paragraaf. Gebruik die woorde in die lys hieronder. Skryf slegs die vraagnommer (2.11.1 - 2.11.5) en die antwoord neer.

Bitterberg Botterberg vakansie sestiende die son baie geskyn

wittebrood vyftiende Margot Sharon Gavin dit baie gereën.

Die verhaal speel hoofsaaklik op (2.11.1.)\_\_\_\_\_\_\_\_\_\_\_\_\_\_\_ af; die plek waarheen die

gesin gegaan het om hulle (2.11.2.)\_\_\_\_\_\_\_\_\_\_\_\_\_\_ te hou. Gedurende die tyd het

Hanna haar (2.11.3.) \_\_\_\_\_\_\_\_\_\_\_\_\_\_\_\_\_\_\_\_verjaarsdag gevier. Haar beste vriendin

(2.11.4.)\_\_\_\_\_\_\_\_\_\_\_\_ het vir haar hier kom kuier. Gedurende die tyd het (2.11.5.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (5)

2.12. Hoe weet ons wanneer dinge goed met Hanna gaan en dat sy dinge geniet? (1)

**EN**

Lees die volgende uittreksel deur en beantwoord die vrae wat daarop volg.

|  |
| --- |
| 1. “Aqua,” lag Gavin. “Latyn vir water. Dis bietjie meer glamorous, of hoe? 2. “Ek stel nie belang in ‘n glamorous naam nie, Gavin,” sug Mana. 3. “Ek weet,” sug Gavin. “Dis wat jy laas ook gesê het. Toe Hanna gebore is.” 4. “Jy is nie die pa nie, Gavin, herinner Mana hom. “Nie dié keer nie.” 5. “Touché!” roep Margot uit en lag met glinsterende rooi lippe. 6. Haar gesig is vanoggend weer swaar geverf, haar oë sorgvuldig met swart omlyn, 7. haar hare glad teen haar kop geolie. Dis net die stomp naels wat my ‘n oomblik aan 8. die fantastiese heksefiguur van laas nag herinner. 9. “Selfs toe ek die pa was,” sê Gavin gekrenk, “het ek nie ‘n sê gekry nie.” 10. “Wou jy vir my ‘n ander naam gegee het?” vra ek terwyl my sussie my wysvinger in 11. haar pophandjie toevou. 12. “Mana het lank voor jou geboorte al besluit jy moet na jou ouma genoem word. 13. As jy ‘n seunskind was, sou jy jou oupa se naam gekry het. Gabriël Petrus. 14. Dank jou sterre jy’s nie ‘n seunskind nie.” 15. “Maar sê nou jy’t ‘n sê gehad? Wat sou jy my genoem het?” 16. “Iets met ‘n bietjie meer van ‘n eksotiese klankie, my engel. Nie dat daar enigiets 17. verkeerd is met Hanna nie, hoor,” voeg hy verskonend by. “Maar dis nie…” 18. “Ek weet,” sê ek. “Dis nie…” |

2.13. Kies die KORREKTE woord om die sin te voltooi. Skryf slegs die vraagnommer en die letter (A-D) neer.

Voor die baba gebore is, het die hele familie na die baba as\_\_\_\_\_\_\_\_\_\_\_verwys.

A) Kwakwa

B) Fabienne

C) Gabriël Petrus

D) Ditjie (1)

2.14. Waarom het Gavin met die naam “Aqua” vorendag gekom? (1)

2.15. Noem TWEE maniere waarop Mana van ander ma’s verskil het. (2)

2.16. Hoekom kon Margot vir Mana met die geboorte help? (1)

2.17. “Jy is nie die pa nie, Gavin, herinner Mana hom. “Nie dié keer nie”

Wie was hierdie keer die pa? (1)

2.18. Beskryf die verhouding tussen Hanna en Gavin **voor, tydens en na** Hanna se

geboorte. (3)

2.19. Gavin wou aanvanklik vir Hanna ‘n ander naam gegee het. Toe Hanna uitvind

wat dit was, was sy baie angstig en verbaas.

2.19.1. Wat is die naam wat Gavin vir Hanna wou gee? (1)

2.19.2. Hoekom het dit vir Hanna angstig en verbaas gemaak? (1)

2.19.3. Wat dink Tibo van die naam? (1)

2.20. Wat het Yann as ‘n rooi vlag gebruik om hulle redders se aandag te trek? (1)

2.21. Wie was toe hulle redders? (1)

2.22. Kies die KORREKTE antwoord om die sin te voltooi. Skryf slegs die vraagnommer en die letter (A-D) neer.

In hierdie verhaal leer ons……

A) dat Hanna die enigste mens met ‘n saamgestelde gesin is.

B) dat huwelike altyd so suksesvol soos Mana en Beyers s’n is.

C) om ons eie omstandighede te aanvaar.

D) dat ‘n mens se lewe nie altyd ‘n ongelooflike avontuur kan wees nie. (1)

2.23. Met watter karakter in hierdie roman identifiseer jy die meeste? Verduidelik jou antwoord kortliks. (2)

Totaal: 35

**AFDELING D: GEDIGTE VERSJOERNAAL**

**BEANTWOORD DIE VRAE OOR ALTWEE GEDIGTE**

**VRAAG 7:1 KONTEKSTUELE VRAAG**

**STAD IN DIE MIS – DJ OPPERMAN**

**Lees die volgende gedig deur en beantwoord die vrae wat daarop volg.**

**STAD IN DIE MIS**

1. Met gespanne spier
2. loop ek deur die mis
3. want om my sluip in dier
4. onder wit duisternis;
5. ek hoor hom knor en in oop mote
6. waggel sy pilare-pote
7. en sy kantelende rug metaal;
8. op hoeke van die strate blink
9. sy oë bloedbelope,
10. en met sy hap sluit staal op staal.

7.1.1. Die stad waarvan hier gepraat word, is Kaapstad.

Is bogenoemde stelling WAAR of ONWAAR. Motiveer jou antwoord. (1)

7.1.2. Haal TWEE opeenvolgende woorde aan, wat aandui dat die spreker bang is. (1)

7.1.3. Die spreker is heel moontlik ‘n plattelander wat nou in die stad bly.

Is bogenoemde stelling WAAR of ONWAAR. Motiveer jou antwoord. (1)

7.1.4. Watter tipe beeldspraak vind ons in die titel van die gedig? (1)

7.1.5. Waarom is “wit duisternis” ‘n paradoks (teenstelling). (1)

7.1.6.1 Noem TWEE sintuie wat in die gedig aangespreek word? (2)

7.1.6.2. Haal ‘n bewys van bogenoemde sintuie uit die gedig aan. (2)

7.1.7. “waggel sy pilare pote”

Watter tipe beeldspraak kom in hierdie versreël voor? (1)

7.1.8. Pas die beskrywing van die stadselemente in Kolom B by die woorde in

Kolom A wat die ondier beskryf. Skryf slegs die vraagnommer (7.1.8.1. – 7.1.8.5) en die letter (A-D) neer.

|  |  |
| --- | --- |
| **KOLOM A**  **DIE ONDIER** | **KOLOM B**  **STAD WAT DIE MENS BEDREIG** |
| 7.1.8.1. “Knor” | A) rooi verkeersligte / remligte van motors |
| 7.1.8.2. “Pilare-pote” | B) die silhoeët van stad / dakke van geboue |
| 7.1.8.3. :”Kantelende rug metaal” | C) hysbak se deure wat toegaan en die  mens insluk / motorbotsings |
| 7.1.8.4. “oë bloedbelope” | D) pilare onder geboue / hoofweë |
| 7.1.8.5. “Staal op staal” | E) stadsgeluide |

(5)

7.1.9. Die gedig bestaan uit drie dele. Watter middel/s gebruik die digter om die dele van mekaar te skei? (1)

7.1.10. Wat is die tema van die gedig? (1)

7.1.11. Hoe beskou jy die stad? Verskil jy van die spreker of stem jy met hom saam? Motiveer jou antwoord. (1)

[18]

**VRAAG 7.2.**

**THUMELA – Elme BARNARD**

**Lees die volgende gedig deur en beantwoord die vrae wat daarop volg.**

**THUMELA**

1. tot siens meneer

2. het jy geskree

3. en vir oulaas gemaak ernstig

4. na ‘n kennisgewingsbord

5. met hordes sportaankondigings

6. en lyste eksamenroosters

7. wat jou nie meer kon raak

8. gestaar

9. jou boeksak toe

10. met ‘n wilde tol

11. die lug ingeskiet

12. en ‘n geskiedenisboek gepos

13. sodat die blaaie

14. verward

15. oor die verlate skoolvierkant saai

16. terwyl jy laggend

17. om die hoek verdwyn

18. gemaak geskok

19. het meneer weggedraai

20. maar ek het bly wonder

21. of dit vir jou

22. dan niks beteken.

7.2.1. Hoe weet ons dat die leerder nie sy onderwyser persoonlik gaan groet het nie? (1)

7.2.2. Gee EEN woord uit die gedig wat vir ons aandui watter tyd van die jaar dit is. (1)

7.2.3. Waarom dink jy het die leerder sy boeksak in die lug ingegooi? (1)

7.2.4. Is die volgende stelling WAAR of ONWAAR? Motiveer jou antwoord. (1)

Daar is nog baie leerders op die skoolterrein.

7.2.5. Gee TWEE redes waarom ons kan sê dat hierdie gedig ‘n vrye versvorm het. (2)

7.2.6. Om te sê dat die boeke se blaaie “verward” is, is ‘n voorbeeld van:

A) vergelyking

B) eufenisme

C) enjambement

D) personifikasie (1)

7.2.7. Benoem die persone wat in die gedig betrek word. (3)

7.2.8. Watter woord in die gedig dui ‘n wending aan? (1)

7.2.9. Hoekom dink jy was die onderwyser “gemaak geskok”? (1)

7.2.10. Noem TWEE redes hoekom die meneer weggedraai het? (2)

7.2.11. Waarna verwys die “dit” in versreël 21? (1)

7.2.12. Hoekom juis die verwysing na die “geskiedenisboek”? (1)

7.2.13. Hoe sluit die titel aan by die inhoud van die gedig? (1)

[17]

TOTAAL: 35

**MEMO: GRAAD 12 VR 2 SEPTEMBER 2014**

VRAAG 2:

2.1. Ek of Eerste-persoonverteller (1)

2.2. Sy het in ‘n TV reeks kom speel. (**Nie** Sepie/fliek/film) (1)

2.3. sy het dit in die karate gelees. (1)

2.4. kroekspul (1)

2.5. Hanna het ‘n gediggie oor Dis al geskryf

waaroor Tibo en Amos haar gespot het (2)

2.6. Oor wie sy pa is. (1)

2.7. Hy is ‘n proefbuisbaba en weet dus niks van sy pa af nie. (1)

2.8. Sharon is **ryk**/Hanna is **arm**/

Sharon het ‘n **stabiele gesin**/ Hanna het ‘n **ingewikkelde gesin**

Sharon het n **suster**/ Hanna het net **broers**

Sharon is baie **moo**i/ Hanna is **doodgewoon/gemiddeld** Enige 2 (2)

2.9. Hulle is stiefbroer en –suster (1)

2.10. Sy is ‘n regte drama “queen” en is vol fiemies. (1)

2.11.1. Botterberg

2.11.2 wittebrood

2.11.3 vyftiende

2.11.4 Sharon

2.11.5. dit baie gereën (5)

2.12. Sy vergeet van Fabienne haar alterego. (1)

2.13. D Ditjie (1)

2.14. Omdat dit so baie gereën het (1)

2.15. Sy ruik na paraffien.

Sy dra ‘n hanswors hoed

Sy dra bont klere wat nie pas nie

Sy het nie sitplekke agter in haar kar nie. Enige TWEE (2)

2.16. Sy was voorheen ‘n verpleegster. (**NIE** het in die hospitaal gewerk nie) (1)

2.17. Beyers (1)

2.18. Voor: Hulle was vriende/woonstelmaats/saamgebly

Tydens: Hulle het getrou om familie gelukkig te hou

Na: Hulle het daarna geskei/ hulle is nou net vriende (3)

2.19.1. Fabienne (1)

2.19.2 Sy was bang Gavin het haar stories gelees/ Dit was die naam wat sy

vir haar alterego gegee het. (ENIGEEEN) (1)

2.19.3. Hy dink dit is simpel/ Hy dink Fabienne Hoekom pas nie (enigeen) (1)

2.20. Sy ma se rooi onderklere (1)

2.21. Sharon se ouers. (1)

2.22. C om ons eie omstandighede te aanvaar. (1)

2.23. Elke leerder moet ‘n **karakter noem** en sinvol **verduidelik** hoekom hulle met die karakter indentifiseer. (2)

Ttotaal 35.

VRAAG 7:

7.1.1. ONWAAR word van stad in die algemeen gepraat daarom geen lidwoord (1)

7.1.2. gespanne spier (1)

7.1.3. Waar - die stad is vir ‘n plattelander onbekend (1)

7.1.4 metafoor (1)

7.1.5. duisternis word met die donkerte geassosieer - hier word dit as wit beskryf. (1)

7.1.6.1. gehoor gesig tas (enige 2) (2)

7.1.6.2. gehoor - “knor”

Sig – bloedbelope oë; pilare pote; kantelende rug

Tas- “ om my sluip ‘n dier (enige 2) (2)

7.1.7. personifikasie (1)

7.1.8.1. e) stadsgeluide

7.1.8.2. d) pilare onder geboue/ hoofweë

7.1.8.3. b) silhoeët van stad/ dakke van geboue

7.1.8.4. a) rooi verkeersligte / remligte van motors

7.1.8.5. c) hysbak se deure wat toegaan en die mens insluk / motorbotsings (5)

7.1.9. kommapunte/leestekens (1)

7.1.10. Die stad hou ‘n bedreiging vir die mens in. (1)

7.1.11.Eie mening en motivering (1)

[18]

7.2.1. Hy het vir hom geskree (1)

7.2.2. eksamenroosters (1)

7.2.3. Hy was bly dat hy klaar was met skool. (1)

7.2.4. ONWAAR –verlate (1)

7.2.5. geen vaste rymskema; min leestekens; (2)

7.2.6. D) Personifikasie (1)

7.2.7. Die leeder; die onderwyser en die spreker(‘n medeleerder) (3)

7.2.8. “maar” (1)

7.2.9. hy het hierdie tipe van optrede al van ter vore gesien. (1)

7.2.10. Hy draai weg want hy is klaar met die leerder se onderrig en stuur hom die

Wêreld in en draai na die nuwe leerders wat hy moet onderrig. (2)

7.2.11. Na sy skoolloopbaan; dit wat hy in die skool geleer het. (1)

7.2.12.Die vyf jaar van sy lewe; die feit dat sy lewe op skool nou geskiedenis is. (1)

7.2.13. Thumela beteken om weg te stuur. Die onderwys stuur nou die leerder die toekoms in en glo hy sal slaag. (1)

[17]